
AVIZ  COMUN
asupra proiectului Legii bugetului asigurărilor sociale de stat pe anul 2019


	În conformitate cu prevederile art.21 din Regulamentul activităților comune ale Camerei Deputaţilor şi Senatului, republicat, Comisia pentru muncă şi protecţie socială a Camerei Deputaților și Comisia pentru muncă, familie şi protecţie socială a Senatului au fost sesizate, spre dezbatere şi avizare, cu proiectul Legii bugetului asigurărilor sociale de stat pe anul 2019, trimis comisiilor cu adresele nr. Plx 27/2019, respectiv nr. L 89/2019.
Potrivit prevederilor art.22 din Regulamentul activităților comune ale Camerei Deputaţilor şi Senatului, republicat, membrii comisiilor reunite au examinat proiectul de lege mai sus menţionat în şedinţa comună din 11 februarie 2019.
În cursul dezbaterilor au fost formulate amendamente, care se regăsesc în anexa la prezentul aviz.

În urma finalizării dezbaterilor, membrii comisiilor reunite au hotărât, cu majoritate de voturi (17 voturi pentru, 8 voturi împotrivă și 0 abțineri), avizarea favorabilă a proiectului de lege.


	PREŞEDINTE,
Deputat
Adrian SOLOMON
	
	PREŞEDINTE,
Senator
Ion ROTARU

ANEXA

AMENDAMENTE RESPINSE


	Nr. crt.
	Articolul din lege/anexa/capitol/subcapitol/
paragraf/grupa/titlul/articol/alineat
	Text amendament propus
(autor, apartenenţă politică)
	Motivaţia amendamentului/ Sursa de finanţare
	Motivaţia respingerii (numai pentru comisii)

	1. 
	Legea bugetului asigurărilor sociale de stat pentru anul 2019

Articol nou
	După art.16 se introduce un nou articol, art.161, care va avea următorul cuprins:

Art.161 – (1) În perioada 1 ianuarie 2019 – 31 decembrie 2019 se suspendă prevederile art.31 din Ordonanţa de urgenţă nr. 114/2018 privind instituirea unor măsuri în domeniul investiţiilor publice şi a unor măsuri fiscal - bugetare, modificarea şi completarea unor acte normative şi prorogarea unor termene.
(2)  În temeiul art.102 alin. (2) din Legea nr.263/2010 privind sistemul unitar de pensii publice, cu modificările şi completările ulterioare, începând cu data de 1 ianuarie 2019, valoarea punctului de pensie se  majorează cu 9,5 %.

Autori:
Dan VÎLCEANU – deputat PNL
Mara CALISTA – deputat PNL
Dumitru OPREA – deputat PNL
Claudiu RĂCUCI – deputat PNL
Raluca TURCAN – deputat PNL
Eleonora Carmen HARAU – Senator PNL
Grupurile parlamentare ale PNL din Camera Deputaților și Senat
	Pensiile românilor trebuie indexate de la 1 ianuarie, așa cum prevede Legea 263/2010 privind sistemul unitar de pensii publice. Derogarea de la aplicarea legii, și în 2019, așa cum s-a întâmplat și în 2017 și în 2018, duce la pierderi pentru pensionari, dat fiind că veniturile le sunt majorate cu 9 luni mai târziu față de prevderile Legii pensiei în vigoare.  
În prezent, valoarea punctului de pensie este 1.100 lei, iar conform formulei prevăzute în Legea 263/2010 de la 1 ianuarie ar trebui acordată o mărire cu 9,5%, ceea ce însemnă 1205 lei. 
De asemenea, dacă la 1 septembrie 2019 punctul de pensie se face 1265 lei, aplicând formula prevăzută în Legea 263/2010, de la 1 ianuarie 2020 trebuie acordată o majorare cu 189,75 lei, ceea ce duce punctul de pensie la valoarea de 1.455 lei.

Sursa de finanțare: excedentul bugetului asigurărilor sociale de stat pentru anul 2019
 
	
Respins la vot

Nu face obiectul acestei legi. Suspendarea unei prevederi dintr-o ordonanţă care se aprobă prin lege organică nu poate fi făcută printr-o lege ordinară.

	2. 
	Legea bugetului asigurărilor sociale de stat pentru anul 2019

Articol nou
	După art.161 se introduce un nou articol, art.162, care va avea următorul cuprins:

Art.162 – În perioada 1 ianuarie 2019 – 31 decembrie 2019 se suspendă prevederile art. 40 din Ordonanţa de urgenţă nr. 114/2018 privind instituirea unor măsuri în domeniul investiţiilor publice şi a unor măsuri fiscal - bugetare, modificarea şi completarea unor acte normative şi prorogarea unor termene.

Autori:
Dan VÎLCEANU – deputat PNL
Mara CALISTA – deputat PNL
Dumitru OPREA – deputat PNL
Claudiu RĂCUCI – deputat PNL
Raluca TURCAN – deputat PNL
Eleonora Carmen HARAU – Senator PNL
Grupurile parlamentare ale PNL din Camera Deputaților și Senat
	Numărul beneficiarilor de indemnizații și alte drepturi conferite de Legea nr. 49/1991 privind acordarea de indemnizaţii şi sporuri invalizilor, veteranilor şi văduvelor de război, cu modificările şi completările ulterioare, de Legea nr. 44/1994 privind veteranii de război, precum şi unele drepturi ale invalizilor şi văduvelor de război, republicată, cu modificările şi completările ulterioare, precum și Decretul-Lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri este în scădere de la un an la altul. Mai mult decât atât, este neonorant pentru statul român să plafoneze aceste drepturi, deși ele reprezintă doar câteva sute de lei. 

Sursa de finanțare: excedentul bugetului asigurărilor sociale de stat pentru anul 2019

	
Respins la vot

Nu face obiectul acestei legi. Suspendarea unei prevederi dintr-o ordonanţă care se aprobă prin lege organică nu poate fi făcută printr-o lege ordinară.

	3. 
	Legea bugetului asigurărilor sociale de stat pentru anul 2019

Articol nou
	După art.162 se introduce un nou articol, art.163, care va avea următorul cuprins:

Art.163 – (1) În perioada 1 ianuarie 2019 – 31 decembrie 2019 se suspendă prevederile art.II din Ordonanţa de urgenţă nr. 82/2017 pentru modificarea şi completarea unor acte normative.
(2) Începând cu data de 1 ianuarie 2019 cota de contribuţie la fondurile de pensii administrate privat, reglementate de Legea nr. 411/2004, este de 5%.

Autori:
Dan VÎLCEANU – deputat PNL
Mara CALISTA – deputat PNL
Dumitru OPREA – deputat PNL
Claudiu RĂCUCI – deputat PNL
Raluca TURCAN – deputat PNL
Eleonora Carmen HARAU – Senator PNL
Grupurile parlamentare ale PNL din Camera Deputaților și Senat
	În anul 2030, sistemul public de pensii se va confrunta cu reale dificultăţi în asigurarea unei pensii corespunzătoare. Aşadar, singura şansă pentru completarea veniturilor la pensie o reprezintă alimentarea, în creştere a contribuţiilor la pensiile obligatorii administrate privat – Pilonul 2. Mai mult decât atât, trebuie luat în considerare și impactul pozitiv al acestor contribuţii asupra dinamicii investiţiilor private din România, dar şi asupra finanţării naționale a deficitului bugetar.


Sursa de finanțare: excedentul bugetului asigurărilor sociale de stat pentru anul 2019

	
Respins la vot

Nu face obiectul acestei legi. Suspendarea unei prevederi dintr-o ordonanţă care se aprobă prin lege organică nu poate fi făcută printr-o lege ordinară.

	4. 
	Legea bugetului asigurărilor sociale de stat pentru anul 2019

Articol nou
	După art.163 se introduce un nou articol, art.164, care va avea următorul cuprins:

Art.164 – În perioada 1 ianuarie 2019 – 31 decembrie 2019 se suspendă prevederile art.81 pct.5 din Ordonanţa de urgenţă nr. 114/2018 privind instituirea unor măsuri în domeniul investiţiilor publice şi a unor măsuri fiscal - bugetare, modificarea şi completarea unor acte normative şi prorogarea unor termene.

Autori:
Dan VÎLCEANU – deputat PNL
Mara CALISTA – deputat PNL
Dumitru OPREA – deputat PNL
Claudiu RĂCUCI – deputat PNL
Raluca TURCAN – deputat PNL
Grupurile parlamentare ale PNL din Camera Deputaților și Senat

	Măsura se impune deoarece prevederile art.81 pct.5 din Ordonanţa de urgenţă nr. 114 din 28 decembrie 2018 privind instituirea unor măsuri în domeniul investiţiilor publice şi a unor măsuri fiscal - bugetare, modificarea şi completarea unor acte normative şi prorogarea unor termene va conduce la desființarea Pilonului 2 de pensii, deoarece administratorii de pensii obligatorii administrate privat nu pot întruni condițiile absurde impuse prin acest punct. Sumele cumulate pentru cei 7 administratori sunt de 800 de milioane de euro – majorare de capital.

Sursa de finanțare: nu are impact bugetar.

	
Respins la vot

Nu face obiectul acestei legi. Suspendarea unei prevederi dintr-o ordonanţă care se aprobă prin lege organică nu poate fi făcută printr-o lege ordinară.

	5. 
	Legea bugetului asigurărilor sociale de stat pentru anul 2019

Articol nou
	După art.164 se introduce un nou articol, art.165, care va avea următorul cuprins:

Art.165 –  În anul 2019, începând cu data intrării în vigoare a prezentei legi, prin derogare de la prevederile art.86 alin.(1) lit.a) din Legea nr.411/2004, comisionul de administrare se constituie prin deducerea unui cuantum din contribuţiile plătite, dar nu mai mult de 1%, cu condiţia ca această deducere să fie făcută înainte de convertirea contribuţiilor în unităţi de fond.

Autorul amendamentului:
Dan VÎLCEANU - deputat PNL
Grupurile parlamentare ale PNL din Camera deputaților și Senat

	Casa Națională de Pensii Publice nu poate obține venituri sub formă de comision. Pentru operațiunile pe care le face Casa Națională de Pensii Publice, ea are veniturile și cheltuielile asigurate prin contribuțiile sociale angajaților.



Sursa de finanțare: excedentul bugetului asigurărilor sociale de stat.
	
Respins la vot



	6. 
	


Art.19. – (1) Pentru plata drepturilor la domiciliul beneficiarilor, cheltuielile pentru transmiterea şi achitarea drepturilor finanţate din bugetul asigurărilor sociale de stat se stabilesc prin aplicarea coeficientului de 1,1% asupra sumelor plătite.

 (2) Pentru plata drepturilor la domiciliul beneficiarilor, cheltuielile pentru transmiterea şi achitarea drepturilor finanţate din bugetul asigurărilor pentru şomaj se stabilesc prin aplicarea coeficientului de 1% asupra sumelor plătite.

 (3) Cheltuielile stabilite prin aplicarea coeficienților prevăzuți la alin.(1) şi (2) se suportă din bugetul din care se finanţează drepturile respective.

	Art. 19 se modifică și va avea următorul cuprins:

Art.19. - (1) În anul 2019, pentru plata drepturilor la domiciliul beneficiarilor, cheltuielile pentru transmiterea şi achitarea drepturilor finanţate din bugetul asigurărilor sociale de stat şi a celor din bugetul asigurărilor pentru şomaj se stabilesc prin aplicarea coeficientului de 1% asupra sumelor plătite şi se suportă din bugetul din care se finanţează dreptul respectiv. 
(2) În anul 2019, tariful pentru un talon de plată la domiciliul beneficiarilor, în situaţia în care aceştia au optat pentru plata în cont curent sau în cont de card, este de 2,15 lei şi se suportă din bugetul din care se finanţează dreptul respectiv.

Autori:
Varga Glad Aurel - Deputat 
Grupul parlamentar PNL din Camera Deputaților 
	Având în vedere faptul că bugetul BASS este pe excedent considerăm că nu se justifică majorarea coeficientului de la 1% la 1,1% pentru plata drepturilor la domiciliul beneficiarilor, cheltuielile pentru transmiterea şi achitarea drepturilor finanţate din bugetul asigurărilor sociale de stat.
Fac precizarea că până în acest an (2019) coeficientul a fost de 1%.
	
Respins la vot



	7. 
	
Art.19. – (1) Pentru plata drepturilor la domiciliul beneficiarilor, cheltuielile pentru transmiterea și achitarea drepturilor finanțate din bugetul asigurărilor sociale de stat se stabilesc prin aplicarea coeficientului de 1,1% asupra sumelor plătite.

	
Art.19. – (1) Pentru plata drepturilor la domiciliul beneficiarilor, cheltuielile pentru transmiterea și achitarea drepturilor finanțate din bugetul asigurărilor sociale de stat se stabilesc prin aplicarea coeficientului de 1% asupra sumelor plătite.

Cristian Seidler – grupurile parlamentare USR

	Nu se justifică motivul creșterii cu 10% față de anul precedent (de la 1% in 2018, la 1,1% in 2019) a cheltuielilor de transmitere și achitare a drepturilor la domiciliul beneficiarilor, cu atât mai mult cu cât aceste cheltuieli rămân la același nivel în cazul asigurărilor pentru șomaj cât și pentru un talon de plată la domiciliul beneficiarilor (2,15 lei atât în anul 2018 cât și in anul 2019).

	
Respins la vot



	8. 
	
Art.20 - Tariful pentru un talon de plată la domiciliul beneficiarilor, în situaţia în care aceștia au optat pentru plata în cont curent sau în cont de card, este de 2,15 lei și se suportă din bugetul din care se finanțează dreptul respectiv.

	
Art. 20 se elimină

Autori:
Varga Glad Aurel - Deputat 
Grupul parlamentar PNL din Camera Deputaților
	
Este cuprins în amendamentul formulat la art. 19
	
Respins la vot



	9. 
	Anexa nr. 1/03
Capitol 2103, subcapitol 01, Contribuții de asigurări sociale de stat datorate de asigurați

	70.009.000 mii lei

Cristian Seidler – grupurile parlamentare USR


	Suma reprezintă o creștere de doar 15% față de execuția bugetară preliminară a anului 2018, raportat la creșterea preconizată de 15% a salariului mediu brut lunar.

	
Respins la vot



	10. 
	Anexa nr. 1/03
Capitol 4203, subcapitol 24, Subvenții primite de bugetul asigurărilor sociale de stat

	5.628.323 mii lei

Cristian Seidler – grupurile parlamentare USR

	Suma reprezintă diferența între venituri și cheltuieli la bugetul asigurărilor sociale de stat, în condițiile unui excedent/deficit 0.

[bookmark: _GoBack]Sursa de finanțare: Fondurile se scad din bugetul de stat, Ministerul dezvoltării regionale și administrației publice, capitolul Locuințe,
	
Respins la vot

